Մի գիտական տերմին` «նյութի դիմադրությունը», վաղուց անցել է գրականագիտության ասպարեզ: Պատկերվող նյութի դիմադրությունը հաղթահարող, ասել է թե բացահայտող ու բացատրող (ի հակակշիռ զուտ պատմողականի) գրականությունն առհասարակ դժվար է կարդացվում. ընթերցողն էլ այստեղ «գրքի՛ դիմադրությունը» պիտի հաղթահարի: Եվ նա վարձահատույց կլինի նրանով, որ կարդացածը դժվար էլ մոռացության կտա, եթե անպայման է, որ պիտի մոռացության տա: